Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

Mitu, ocupanta locului 100 în ierarhia mondială, care a acces anul acesta în premieră pe tabloul principal la Roland Garros, a obţinut cu această ocazie cea mai bună performanţă din cariera sa, în faţa unei adversare cu 11 mai mai vârstnică, aflată pe poziţia a 92-a în clasamentul WTA.

Andreea a început emoționată partida, a irosit trei șanse de break în chiar game-ul inaugural, apoi Schiavone s-a distanțat la 4-1. A fost momentul în care reprezentanta noastră a revenit în joc și s-a impus cu 7-5 în primul set. În cel de-al doilea a început cu un break, a condus cu 3-1, dar a fost egalată la 3. A reușit să servească solid și la 4-4 a făcut un nou break, încheind ulterior disputa la a treia minge de meci de care a beneficiat, pe propriul serviciu.

Calificarea în optimile de finală îi asigură Andreei Mitu un cec în valoare de 145.000 euro şi 240 de puncte WTA. Dacă se va opri în optimi în capitala Franței, va ocupa la finalul turneului un loc între pozițiile 66-68 în clasamentul mondial, ceea ce-i va asigura prezența direct pe tablou la Wimbledon, al treilea turneu de Grand Slam al anului.

Reprezentanta României o va avea ca adversară în turul următor la Roland Garros pe Alison Van Uytvanck (Belgia/nr.88 WTA), care a trecut cu 6-4, 6-1 de Kristina Mladenovic (Franţa/nr.54 mondial).

UPDATE: GAME, SET, MECI! ANDREEA MITU CONTINUĂ POVESTEA INCREDIBILĂ DE LA ROLAND GARROS: 7-5, 6-4 CU FRANCESCA SCHIAVONE ȘI CALIFICARE ÎN OPTIMI!

UPDATE: BREAK ANDREEA! 5-4 ȘI SERVEȘTE PENTRU MECI! Incredibil de sigură pe lovituri, Andreea a reușit unul dintre cele mai bune game-uri ale disputei.

UPDATE: 4-4! Game extrem de dificil pentru Andreea, care rezistă și-și face serviciul!

UPDATE: Game Schiavone, 4-3. A fost un game foarte disputat, decis de experiența italiencei, care a câștigat punctele importante cu o scurtă de mare clasă și o lovitură de rever în lung de linie imparabilă.

UPDATE: BREAK SCHIAVONE, LA ZERO: 3-3! Italiancă revine de la 1-3 și egalează situația în setul secund.

UPDATE: Game la zero Francesca Schiavone. 7-5, 3-2 pentru Andreea Mitu.

UPDATE: 3-1 Andreea Mitu, în setul doi. Excelentă evoluția ei de până acum.

UPDATE: În primul set, Andreea Mitu a avut 16 lovituri direct câștigătoare, dublu față de adversara sa.

UPDATE: Game Schiavone! 7-5, 2-1. Andreea a ratat două mingi de break și de 3-0. Schiavone dă semne că poate reveni în meci.

UPDATE: AS ANDREEA ȘI GAME LA ZERO! 2-0 în setul doi, în favoarea româncei.

UPDATE: BREAK ANDREEA MITU! 7-5, 1-0! Dublă greșeală Schiavone la prima minge de break a Andreei, în primul game din setul al doilea.

UPDATE: GAME, SET, MECI KVITOVA! 6-3, 6-2! Irina Begu părăsește turneul de la Roland Garros în turul al treilea.

UPDATE: SET ANDREEA MITU! 7-5! Senzațională revenirea, de la 1-4, într-un set care a durat 58 de minute!

UPDATE: BREAK KVITOVA! 6-3, 5-2. Cehoaica servește pentru meci!

UPDATE: Kvitova - Begu 6-3, 4-2. Serviciu câștigat din nou cu destulă ușurință de Petra Kvitova.

UPDATE: BREAK ANDREEA MITU! 6-5 ÎN PRIMUL SET CU SCHIAVONE! SERVEȘTE PENTRU SET!

UPDATE: SCHIAVONE - MITU 5-5! INCREDIBIL! Andreea revine de la 1-4 și reușește să egaleze la 5. Se joacă deja de 52 de minute pe terenul 2 de la Roland Garros.

UPDATE: BREAK KVITOVA! 6-3, 3-2. Șansă acum pentru favorita 4 să se distanțeze în setul al doilea, dacă-și face serviciul.

UPDATE: Kvitova - Begu 6-3, 2-2. Irina a pus mai multe probleme pe serviciul cehoaicei, dar aceasta a servit din nou perfect în momentele de dificultate.

UPDATE: BRAVO ANDREEA! REBREAK! SCHIAVONE - MITU 5-4!

UPDATE: Schiavone - Mitu 5-3. Rebreak reușit de italiancă, dar nu e nimic jucat în această dispută. Andreea dovedește o ambiție incredibilă și cedează foarte greu punctele.

UPDATE: Kvitova - Begu 6-3, 1-2. Irina încheie rapid game-ul pe serviciul propriu, reușind să trimită cu forță și precis prima minge. Deocamdată a reușit să-și ridice nivelul de joc și ăi pune probleme adversarei sale.

UPDATE: Kvitova - Begu 6-3, 1-1. Cehoaica își face fără prea mari emoții serviciul.

UPDATE: BREAK ANDREEA MITU! SCHIAVONE - MITU 4-3! Excelentă evoluția Andreei, care fructifică a treia minge de break din acest game.

UPDATE: Kvitova - Begu 6-3, 0-1. Irina începe excelent cu serviciul în setul secund și are avantaj.

UPDATE: SET KVITOVA 6-3. De 31 de minute a avut nevoie a patra favorită pentru a se impune în primul set. Cehoaica a servit excelent până acum, cu forț, reușind și patru ași. Are doar 5 erori neforțate în primele 9 game-uri.

UPDATE: Schiavone - Mitu 4-2. Game pe propriul serviciu obținut foarte greu de Andreea, după mai multe egalități.

UPDATE: Kvitova - Begu 5-3. Irina își face serviciul, revenind de la 30-30, după ce condusese cu 30-0. Kvitova servește pentrus et.

UPDATE: Kvitova - Begu 5-2. As la punctul decisiv și deocamdată Irina nu a reușit să-și procure vreo minge de break.

UPDATE: Schiavone - Mitu 4-1! Italianca păstrează avansul de un break.

UPDATE: Kvitova - Begu 4-2. Încă un game la zero, al doilea consecutiv pentru Irina, pe serviciul propriu.

UPDATE: Schiavone - Mitu 3-1. Primul game reușit de Andreea, care-și face destul de greu serviciul. Să sperăm că va căpăta mai multă încredere după acest game.

UPDATE: Kvitova - Begu 4-1. Două duble greșeli făcute de cehoaică nu au ajutat-o cu nimic pe Irina, pentru că favorita patru a servit în rest excelent, puternic și plasat.

UPDATE: Schiavone - Mitu 3-0. Game la zero reușit de italiancă pe propriul serviciu.

UPDATE: GAME LA ZERO IRINA! 3-1 pentru Kvitova, după un game excelent al reprezentantei noastre, care a servit perfect.

UPDATE: Schiavone - Mitu 2-0. BREAK SCHIAVONE! Andreea a fost condusă cu 0-40, a salvat trei mingi de break, apoi a avut trei șanse de game, a mai salvat o altă minge de break și a cedat în cele din urmă. A fost un game maraton, a durat 10 minute.

UPDATE: 3-0 Kvitova. Cehoaica servește incredibil, foarte greu de returnat. Câștigă destul de simplu game-ul trei.

UPDATE: BREAK KVITOVA! Irina a salvat prima minge de break a cehoaicei, dar la a doua returul a fost devastator, diagonală scurtă în forță. Kvitova - Begu 2-0.

UPDATE: Game Schiavone. Andreea Mitu a condus cu 40-0 pe serviciul italiencei, dar a irosit toate cele trei mingi de break. Cinci puncte consecutive câștigate de Schiavone și 1-0.

UPDATE: Game Kvitova! Serviciu solid al cehoaicei și primul game se încheie rapid.

UPDATE: A început meciul Andreei Mitu, cu Francesca Schiavone la serviciu. Petra Kvitova servește prima în disputa cu Irina Begu.

UPDATE: Sunt doar 15 grade C la Paris la această oră și maxima zilei nu va depăși 20 de grade.

UPDATE: Irina și Andreea au ieșit pe teren și se încălzesc. Pe hârtie, niciuna nu e favorită în disputele de astăzi. Să sperăm că vor contrazice ambele calculele hârtiei.

UPDATE: Novak Djokovic va juca în a doua partidă a zilei pe Philippe Chatrier cu Thanasi Kokkinakis, din Australia, și cei doi s-au antrenat înainte de meciul Irinei Begu.

UPDATE: Irina Begu deschide ziua pe principala arenă de la Roland Garros, Philippe Chatrier, cu meciul contra favoritei 4, Petra Kvitova. Andreea Mitu joacă pe terenul 2, cu Francesca Schiavone.

Irina Begu şi Andreea Mitu vor evolua, sâmbătă, în turul trei la Roland Garros, al doilea turneu de Grand Slam al anului, informează site-ul oficial al competiţiei.

Begu, cap de serie numărul 30 şi locul 30 WTA, va juca în primul meci de pe arena Philippe-Chatrier cu Petra Kvitova, cap de serie numărul 4.

Mitu, locul 100 WTA, va evolua în primul meci de pe terenul doi cu italianca Francesca Schiavone. Ambele partide vor începe la ora 12:00.

Pe terenul 1, în ultimul meci al zilei, Horia Tecău şi Katarina Srebotnik vor juca în optimi la dublu mixt cu perechea Martina Hingis/Lenader Paes (Elveţia/India), cap de serie numărul 8.

Etichete:

,

,

,

,